ai4bharat/Pralekha huggingface dataset:
મંત્રીમંડળ
મંત્રીમંડળે ઇન્ડિયા ઇન્ફ્રાસ્ટ્રક્ચર ફાઇનાન્સ કંપની લિમિટેડ ની અધિકૃત મૂડી અને ઇક્વિટીમાં વધારો કરવાની દરખાસ્તને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે IIFCLને નાણાકીય વર્ષ 2019-20માં 5,300 કરોડ રૂપિયા અને નાણાકીય વર્ષ 2020-21માં 10,000 કરોડ રૂપિયાની વધારાની ઇક્વિટી સહાયતા આપવાના પ્રસ્તાવને મંજૂરી આપી દીધી છે. આ કામ નિયમિત અંદાજપત્રીય સહાયતા દ્વારા અને/અથવા પુનઃપૂંજીકરણ બોન્ડ ઇશ્યૂ કરીને પૂર્ણ કરવામાં આવશે. આર્થિક બાબતોના વિભાગે એના સમયની સાથે સાથે નિયમો અને શરતોને નક્કી કરશે. મંત્રીમંડળે IIFCLની અધિકૃત મૂડીને 6,000 કરોડ રૂપિયાથી વધારીને 25,000 કરોડ રૂપિયા કરવાની મંજૂરી પણ આપી દીધી છે.
મુખ્ય અસર :
એનાથી IIFCLને ઋણ આપવા માટે વધારાની સંભાવના ઊભી કરવામાં મદદ મળશે, જેથી આગામી પાંચ વર્ષોમાં માળખાગત ક્ષેત્રમાં 100 લાખ કરોડ રૂપિયા રોકાણ કરવા સંબંધિત ભારત સરકારનાં લક્ષ્યાંકને અનુરૂપ આધારભૂત માળખાગત યોજનાઓની નાણાકીય જરૂરિયાતો પૂરી કરવામાં બળ મળશે.
પૃષ્ઠભૂમિ
- વર્ષ 2006માં સ્થાપિત ભારત સરકારની સંપૂર્ણ માલિકીની IIFCL જ એ મુખ્ય કંપની છે, જે વિવિધ ક્ષેત્રોની લાભપ્રદ આધારભૂત માળખાગત યોજનાઓને લાંબા ગાળાની નાણાકીય સહાય પ્રદાન કરે છે. આ એક નોન-બેંકિંગ ફાઇનાન્સ કંપની – ઇન્ફ્રાસ્ટ્રક્ચર ફાઇનાન્સ કંપની  છે, જે સપ્ટેમ્બર, 2013થી જ ભારતીય રિઝર્વ બેંકમાં રજિસ્ટર્ડ છે. અત્યારે આ કંપનીની અધિકૃત મૂડી અને ચૂકવણી થયેલી મૂડી અનુક્રમે રૂ. 6,000 કરોડ અને રૂ. 4702.32 કરોડ છે.
- સરકારે આગામી પાંચ વર્ષોમાં આધારભૂત માળખાગત ક્ષેત્રમાં 100 કરોડ રૂપિયાનું રોકાણ કરવાની પોતાની ઇચ્છાની જાહેરાત કરી છે. આધારભૂત માળખાગત ક્ષેત્રમાં આટલા મોટા પાયે રોકાણ કરવા માટે મોટા પાયે ઇક્વિટી અને ઋણોની જરૂર પડશે. ઋણ સંબંધિત નાણાકીય જરૂરિયાતને સંભવ બનાવવામાં IIFCLની ભૂમિકા અતિ મહત્વપૂર્ણ હશે, કારણ કે કોઈ યોજનામાં નાણાકીય પોષણમાં IIFCLની ભાગીદારીથી મોટી બેંકો સહિત અન્ય ઋણદાતાઓ દ્વારા સહ-નાણાકીય પોષણ કરવાની સંભાવનાઓનાં દ્વાર ખુલી જાય છે. એટલે IIFCLને વધારાની મૂડી પૂરી પાડવી જરૂરી છે, જેથી આ મુખ્ય કે મોટી આધારભૂત માળખાગત યોજનાઓનું નાણાકીય પોષણ કરવા સંબંધિત પોતાની નિર્ધારિત ભૂમિકાને સુપેરે અદા કરવામાં સમર્થ થઈ શકે.
RP/DS
(Visitor Counter : 152
મંત્રીમંડળ
ભારત અને શ્રીલંકા વચ્ચે બેવડા કરવેરા ટાળવા અને આવક પર કરવેરાના સંદર્ભમાં નાણાકીય ચોરી રોકવા માટે કરારમાં સુધારો કરતા પ્રોટોકોલને મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે ભારત અને શ્રીલંકા વચ્ચે બેવડા કરવેરા ટાળવા તેમજ આવક પર કરવેરાના સંદર્ભમાં નાણાકીય ચોરી રોકવા માટે કરારમાં સુધારો કરતા પ્રોટોકોલ પર હસ્તાક્ષર અને બહાલીને મંજૂરી આપી છે.
અસર:
બેવડા કરવેરા નિવારણ કરાર માં સામાન્ય દુરુપયોગ વિરોધી જોગવાઇ, પ્રસ્તાવના લખાણમાં સુધારો અને સૈદ્ધાંતિક હેતુ પરીક્ષણનો સમાવેશ કરવાથી કરવેરા આયોજનની એવી વ્યૂહરચનાઓને અંકુશમાં રાખી શકાશે જેનાથી કરવેરાના નિયમોમાં રહેલી ઉણપો અને અસમાનતાનો દુરુપયોગ કરવામાં આવે છે.
વિગતો:
ભારત અને શ્રીલંકા વચ્ચે વર્તમાન DTAA પર 22 જાન્યુઆરી 2013ના રોજ હસ્તાક્ષર કરવામાં આવ્યા હતા અને 22 ઓક્ટોબર 2013થી તેનો અમલ કરવામાં આવ્યો હતો.
ભારત અને શ્રીલંકા સહિયારા માળખાના સભ્ય દેશો છે અને અને સહિયારા માળખાના સભ્ય દેશો સાથે તેમના DTAAના સંદર્ભમાં G-20 OECD BEPS એક્શન રિપોર્ટ્સ અંતર્ગત લઘુતમ માપદંડોના અમલીકરણ માટે આ જરૂરી છે. પાયાની નુકસાની અને નફાનું સ્થળાંતરણ  રોકવા માટે કરવેરા સંધિ સંબંધિત માપદંડોનો અમલ કરવા માટે બહુપક્ષીય સમજૂતી દ્વારા અથવા દ્વીપક્ષીય સમજૂતી દ્વારા જ BEPS એક્શન- 6 અંતર્ગત લઘુતમ માપદંડો પૂર્ણ કરી શકાય છે.
ભારત MLIમાં હસ્તાક્ષર કરનાર દેશ છે. જોકે, હાલની સ્થિતિમાં શ્રીલંકા MLI પર હસ્તાક્ષર કરનાર દેશ નથી. આથી, ભારત-શ્રીલંકા DTAA દ્વીપક્ષીય રીતે સુધારો જરૂરી છે જેથી પ્રસ્તાવના અપડેટ કરી શકાય અને સૈદ્ધાંતિક હેતુ પરીક્ષણ  જોગવાઇ શામેલ કરી શકાય જેથી G-20 OECD પાયાની નુકસાની અને નફાનું સ્થળાંતરણ  પરિયોજનાના એક્શન -6 હેઠળ સંધિના દુરુપયોગ પર લઘુતમ માપદંડો પૂર્ણ કરી શકાય.
પૃષ્ઠભૂમિ:
ભારતને શ્રીલંકા વચ્ચે વર્તમાન બેવડા કરવેરા નિવારણ કરાર  પર 22 જાન્યુઆરી 2013ના રોજ હસ્તાક્ષર કરવામાં આવ્યા હતા અને 22 ઓક્ટોબર 2013થી તેનો અમલ કરવામાં આવ્યો હતો. ભારત અને શ્રીલંકા સહિયારા માળખાના સભ્ય દેશો છે અને અને સહિયારા માળખાના સભ્ય દેશો સાથે તેમના DTAAના સંદર્ભમાં G-20 OECD BEPS એક્શન રિપોર્ટ્સ અંતર્ગત લઘુતમ માપદંડોના અમલીકરણ માટે આ જરૂરી છે. પાયાની નુકસાની અને નફાનું સ્થળાંતરણ  રોકવા માટે કરવેરા સંધિ સંબંધિત માપદંડોનો અમલ કરવા માટે બહુપક્ષીય સમજૂતી દ્વારા અથવા દ્વીપક્ષીય સમજૂતી દ્વારા જ BEPS એક્શન- 6 અંતર્ગત લઘુતમ માપદંડો પૂર્ણ કરી શકાય છે. ભારત MLIમાં હસ્તાક્ષર કરનાર દેશ છે.
DK/SD/DS/GP
(Visitor Counter : 163
રેલવે મંત્રાલય
નવી ગાંધીનગર કેપિટલ-મુંબઈ સેન્ટ્રલ વંદે ભારત એક્સપ્રેસ હેલ્થ કોન્શિયસ લો કેલરી મિલેટ રિચ રિજનલ મેનૂ ઓફર કરશે
રેલવે પ્રવાસ દરમિયાન પ્રવાસીઓને સ્વાદિષ્ટ સમૃદ્ધ ભોજનનો અનુભવ આપશે
વંદે ભારત ટ્રેન માટે કસ્ટમાઇઝ્ડ મેનુ આગામી વર્ષ 2023ની થીમને અનુરૂપ છે જે વિશ્વભરમાં મિલેટ્સના આંતરરાષ્ટ્રીય વર્ષ તરીકે ઉજવવામાં આવશે
નવી રજૂ કરાયેલી ગાંધીનગર કેપિટલ- મુંબઈ સેન્ટ્રલ વંદે ભારત એક્સપ્રેસનું ઉદ્ઘાટન 30મી સપ્ટેમ્બર 2022ના રોજ કરવામાં આવશે. સ્વદેશી વિકસિત ટ્રેન પણ યોગ્ય હેલ્થ કોન્શિયસ લો કેલરી મિલેટ રિચ રિજનલ મેનૂ સાથે આવશે.
ગાંધીનગર કેપિટલ - મુંબઈમાં મહારાષ્ટ્ર રાજ્યની રાજધાની એટલે કે મુંબઈ સેન્ટ્રલ સુધીની હાઈ એન્ડ વંદે ભારત એક્સપ્રેસની મુસાફરીનો બહુપ્રતીક્ષિત અનુભવ 30મી સપ્ટેમ્બર 2022ના રોજ તેના ઉદઘાટન પછી 1.10.2022થી દરેક માટે ઉપલબ્ધ રહેશે. ભારતીય રેલ્વેની વ્યાવસાયિક કેટરિંગ સર્વિસીસ શાખા એટલે કે IRCTC, પ્રવાસ દરમિયાન પ્રવાસીઓને ઉદઘાટનના દિવસે તેમજ નિયમિત રન બંને સમયે સ્વાદિષ્ટ ભોજનનો સમૃદ્ધ અનુભવ પ્રદાન કરશે.
ભારતીય રેલ્વે પ્રતિષ્ઠિત અર્ધ-હાઈ સ્પીડ ટ્રેનમાં પ્રતિષ્ઠિત ગ્રાહકોના મનપસંદ સ્વાદને અનુરૂપ ઉચ્ચતમ સ્વાદિષ્ટ વાનગીઓ પીરસવા માટે તૈયાર છે. ટ્રેનની ભવ્ય ડિઝાઈન અને દેખાવ ગુજરાત અને મહારાષ્ટ્ર તરફથી પ્રાધાન્યવાળી ટ્રેનના આશ્રયની અપેક્ષા સાથે સ્થાનિક ભોજન સાથે યોગ્ય રીતે રજૂ કરવામાં આવશે, જોકે મેનૂ દેશના અન્ય ભાગોમાંથી મુસાફરોની અપેક્ષાઓને પણ સંબોધશે.
રૂટ પર મુસાફરી કરતા પ્રીમિયમ બિઝનેસ અને કોર્પોરેટ સેગમેન્ટને પહોંચી વળવા માટે, રાગી, ભગર, અનાજ, ઓટ્સ, મુસલી વગેરેમાંથી બનાવેલ હેલ્થ કોન્શિયસ અને ઓછી કેલરીવાળા ખાદ્યપદાર્થો મેનુમાં અભિન્ન રહેશે. રેલ્વે મુંબઈ ગુજરાત વિભાગમાં ઉપવાસ/જૈન/વરિષ્ઠ પેટ્રન્સની પસંદગી પર ધ્યાન આપવાનું ચૂકી નથી. સાબુ દાણા, ભગર અને ફળોમાંથી તૈયાર કરાયેલી વાનગીઓ જે પેટ પર હળવા હોય છે પરંતુ તેમ છતાં ઉચ્ચ પોષક મૂલ્ય ધરાવે છે તે મેનુનો એક ભાગ છે.
વંદે ભારત ટ્રેન માટે કસ્ટમાઇઝ્ડ મેનૂ પણ આગામી વર્ષ 2023 ની થીમ સાથે સુમેળમાં છે જે વિશ્વભરમાં બાજરીના આંતરરાષ્ટ્રીય વર્ષ તરીકે ઉજવવામાં આવશે. યુએન જનરલ એસેમ્બલીમાં એપ્રિલ 2021માં એક ઠરાવ અપનાવીને અને 2023ને મિલેટ્સના આંતરરાષ્ટ્રીય વર્ષ તરીકે જાહેર કરીને ભારત દ્વારા પહેલ કરવામાં આવી છે.
પ્રથમવાર, પ્રીમિયમ ટ્રેનમાં મુસાફરી કરતા બાળકો માટે હેલ્ધી માલ્ટ બેવરેજીસ સેવા તરીકે રજૂ કરવામાં આવી રહી છે.
સ્થાનિક ખેડૂતો પાસેથી મેળવેલી મગફળી સાથે "પીનટ ચિક્કી"ની સ્થાનિક બ્રાન્ડ્સ સાથે ચોકલેટ બાર બદલવાને બી વોકલ, ગો લોકલ વિચારધારાના એક ભાગ તરીકે જોવામાં આવે છે.
ટ્રેનના સમયપત્રકને અનુરૂપ મેનુ સેવાનું આયોજન કરવામાં આવી રહ્યું છે જેમાં "ક્વોલિટી ફર્સ્ટ"ના સૂત્ર પર સવારની ચા, નાસ્તો, હાઈ-ટી, લંચ અને ડિનરનો સમાવેશ થાય છે.
IRCTC દ્વારા ચલાવવામાં આવતી મુંબઈ અમદાવાદ કોર્પોરેટ તેજસ ટ્રેનની સમકક્ષ સંતુલિત જેન્ડર મિક્સરના અનુભવી અને સક્ષમ વ્યાવસાયિકોને સામેલ કરીને ઓન બોર્ડ હોસ્પિટાલિટીનો વિસ્તાર કરવામાં આવશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 156
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને વિયેતનામના પ્રધાનમંત્રી મહામહિમ શ્રી ગુયેન ઝુઆન ફુક વચ્ચે વર્ચ્યુઅલ સમિટ
પ્રધાનમંત્રી શ્રી નરેન્દ્ર મોદી 21 ડિસેમ્બર, 2020ના રોજ વિયેતનામના પ્રધાનમંત્રી મહામહિમ શ્રી ગુયેન ઝુઆન ફુક સાથે વર્ચ્યુઅલ સમિટમાં સહભાગી થશે.
સમિટ દરમિયાન બંને નેતા વ્યાપક દ્વિપક્ષીય, પ્રાદેશિક અને વૈશ્વિક મુદ્દાઓ પર મંતવ્યોનું આદાન પ્રદાન કરશે અને ભારત-વિયેતનામ વ્યાપક વ્યૂહાત્મક ભાગીદારીના ભાવિ વિકાસ માટે માર્ગદર્શન આપશે.
2020માં બંને દેશએ ઉચ્ચ-સ્તરના વિનિમય જાળવવાનું ચાલુ રાખ્યું. વિયેતનામના ઉપરાષ્ટ્રપતિ મહામહિમ શ્રીમતી ડાંગ થી નગોક થિન્હે ફેબ્રુઆરી 2020માં ભારતની સત્તાવાર મુલાકાત લીધી હતી. બંને પ્રધાનમંત્રીએ 13 એપ્રિલ, 2020ના રોજ કોવિડ -19 રોગચાળાને કારણે સર્જાયેલી પરિસ્થિતિ અંગે ચર્ચા કરવા માટે ટેલિફોનિક સંવાદ કર્યો હતો. બંને વિદેશમંત્રીની અધ્યક્ષતામાં સંયુક્ત પંચની બેઠકની  17 મી આવૃત્તિ 25 મી ઓગસ્ટ 2020માં યોજાઇ હતી. રક્ષા મંત્રીએ 27 નવેમ્બર 2020 ના રોજ તેમના સમકક્ષ સાથે ઓનલાઇન બેઠક યોજી હતી.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીશ્રી 18મી નવેમ્બરે ફાર્માસ્યુટિકલ્સ સેક્ટરની પ્રથમ વૈશ્વિક ઇનોવેશન સમિટનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 18મી નવેમ્બર 2021ના રોજ સાંજે 4 વાગ્યે વિડિયો કોન્ફરન્સિંગ દ્વારા ફાર્માસ્યુટિકલ્સ સેક્ટરની પ્રથમ વૈશ્વિક ઇનોવેશન સમિટનું ઉદ્ઘાટન કરશે.
આ એક વિશિષ્ટ પહેલ છે જેનો ઉદ્દેશ્ય ભારતના ફાર્માસ્યુટિકલ્સ ઉદ્યોગમાં સમૃદ્ધ ઇનોવેશન ઇકોસિસ્ટમને પ્રોત્સાહન આપવા માટે સરકાર, ઉદ્યોગ, શિક્ષણ, રોકાણકારો અને સંશોધકોના મુખ્ય ભારતીય અને આંતરરાષ્ટ્રીય હિસ્સેદારોને એકસાથે લાવવાનો છે. તે ભારતીય ફાર્મા ઉદ્યોગમાં રહેલી તકોને પણ ઉજાગર કરશે જેમાં વૃદ્ધિની વિશાળ સંભાવના છે.
બે દિવસીય સમિટમાં 12 સત્રો અને 40 થી વધુ રાષ્ટ્રીય અને આંતરરાષ્ટ્રીય સ્પીકર્સ રેગ્યુલેટરી એન્વાયર્નમેન્ટ, ઇનોવેશન માટે ફંડિંગ, ઉદ્યોગ-શૈક્ષણિક સહયોગ અને ઇનોવેશન ઇન્ફ્રાસ્ટ્રક્ચર સહિતના વિષયોની શ્રેણી પર ચર્ચા કરશે.
તે સ્થાનિક અને વૈશ્વિક ફાર્મા ઇન્ડસ્ટ્રીઝના અગ્રણી સભ્યો, અધિકારીઓ, રોકાણકારો અને મેસેચ્યુસેટ્સ ઇન્સ્ટિટ્યૂટ ઑફ ટેક્નોલોજી, જોન હોપકિન્સ ઇન્સ્ટિટ્યૂટ, IIM અમદાવાદ અને અન્ય પ્રતિષ્ઠિત સંસ્થાઓના સંશોધકોની ભાગીદારીનું સાક્ષી બનશે.
આ પ્રસંગે કેન્દ્રીય આરોગ્ય મંત્રી ડો.મનસુખ માંડવિયા પણ ઉપસ્થિત રહેશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ગુરુ પૂર્ણિમાના અવસરે બધાને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ગુરુ પૂર્ણિમાના શુભ અવસર પર સૌને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"ગુરુ પૂર્ણિમાની તમામ દેશવાસીઓને અનંત શુભકામનાઓ."
સહકાર મંત્રાલય
સહકાર સે સમૃદ્ધિ
સરકારનો હેતુ "સહકાર સે સમૃદ્ધિ"ના મંત્ર દ્વારા દેશમાં સર્વાંગી સમૃદ્ધિ હાંસલ કરવાનો છે. પારદર્શિતા, આધુનિકીકરણ અને સ્પર્ધાત્મકતાનું સર્જન કરીને સહકારી સંસ્થાઓને મજબૂત કરવાની દરખાસ્ત કરવામાં આવી રહી છે. આ હાંસલ કરવા માટે, સરકાર નવી રાષ્ટ્રીય સહકાર નીતિ ઘડી રહી છે, જેના માટે તેણે કેન્દ્ર સરકારોના વિવિધ મંત્રાલયો/વિભાગો, રાજ્ય સરકારો, સહકારી ફેડરેશન, નાબાર્ડ અને દેશની અન્ય મોટી સહકારી સંસ્થાઓ સહિત વિવિધ હિતધારકો સાથે પરામર્શ શરૂ કર્યો છે. પહેલેથી જ, 10 મંત્રાલયો અને 6 રાજ્ય સરકારો સહિત લગભગ 35 હિતધારકો પાસેથી પ્રતિસાદ પ્રાપ્ત થયો છે.
સહકારિતા મંત્રી શ્રી અમિત શાહે આજે રાજ્યસભામાં એક પ્રશ્નના લેખિત જવાબમાં આ વાત કહી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 239
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 140 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.28 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,40,07,00,230
|
|
બાકી ઉપલબ્ધ
|
|
18,28,89,386
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 140 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.28 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138
પ્રધાનમંત્રીનું કાર્યાલય
પ્રધાનમંત્રીએ દેશભરમાં ઓક્સિજન પુરવઠો વધારવાની સમીક્ષા માટે ઉચ્ચ સ્તરીય બેઠકની અધ્યક્ષતા કરી
દેશભરમાં 1500થી વધુ પીએસએ ઓક્સિજન પ્લાન્ટ આવી રહ્યા છે
પીએમ કેર્સ દ્વારા પૂરા પાડેલા પીએસએ ઓક્સિજન પ્લાન્ટથી 4 લાખથી વધુ ઓક્સિજનયુક્ત બેડને ઉપયોગી થશે
પ્રધાનમંત્રી અધિકારીઓને સૂચના આપે છે કે પ્લાન્ટ્સ વહેલી તકે કાર્યરત કરવામાં આવે
ઓક્સિજન પ્લાન્ટના સંચાલન અને જાળવણી અંગે હોસ્પિટલ કર્મચારીઓને પર્યાપ્ત તાલીમ સુનિશ્ચિત કરી: પી.એમ.
ઓક્સિજન પ્લાન્ટ્સના પ્રદર્શન અને કામગીરીને ટ્રેક કરવા આઇઓટી જેવી અદ્યતન તકનીકનો ઉપયોગ કરો: પ્રધાનમંત્રી
પ્રધાનમંત્રી નરેન્દ્ર મોદીએ આજે દેશભરમાં ઓક્સિજન વૃદ્ધિ અને પ્રાપ્યતાની પ્રગતિની સમીક્ષા કરી.
અધિકારીઓએ પ્રધાનમંત્રીને દેશભરમાં પીએસએ ઓક્સિજન પ્લાન્ટ્સ સ્થાપવાની પ્રગતિ વિશે માહિતી આપી. દેશભરમાં ૧00૦૦થી વધુ પીએસએ ઓક્સિજન પ્લાન્ટ આવી રહ્યા છે, જેમાં પીએમ કેર તેમજ વિવિધ મંત્રાલયો અને પીએસયુનું યોગદાન શામેલ છે.
દેશના તમામ રાજ્યો અને જિલ્લાઓમાં પીએમ કેર્સના યોગદાનથી પીએસએ ઓક્સિજન પ્લાન્ટ્સ આવી રહ્યા છે. પ્રધાનમંત્રીને જણાવવામાં આવ્યું હતું કે એકવાર પીએમ કેર્સ દ્વારા આવતા પીએસએ ઓક્સિજન પ્લાન્ટ કાર્યરત થઈ જશે, ત્યારે તે 4 લાખથી વધુ ઓક્સિજનયુક્ત પલંગોને માટે ઉપયોગી થશે.
પ્રધાનમંત્રીએ અધિકારીઓને સૂચના આપી કે આ પ્લાન્ટ્સ વહેલી તકે કાર્યરત કરવામાં આવે અને તે માટે રાજ્ય સરકારો સાથે મળીને કામ કરે. અધિકારીઓએ પ્રધાનમંત્રીને માહિતગાર કર્યા કે તેઓ ઓક્સિજન પ્લાન્ટ્સના ઝડપી ટ્રેકિંગ અંગે રાજ્ય સરકારના અધિકારીઓ સાથે નિયમિત સંપર્કમાં છે.
પ્રધાનમંત્રીએ અધિકારીઓને ઓક્સિજન પ્લાન્ટ્સના સંચાલન અને જાળવણી અંગે હોસ્પિટલના કર્મચારીઓને પૂરતી તાલીમ મળે તે સુનિશ્ચિત કરવા કહ્યું તેમજ તેમણે દરેક જિલ્લામાં તાલીમબદ્ધ કર્મચારી ઉપલબ્ધ થાય તે સુનિશ્ચિત કરવા પણ અધિકારીઓને નિર્દેશ આપ્યો. અધિકારીઓએ તેમને માહિતી આપી કે નિષ્ણાતો દ્વારા તૈયાર કરાયેલ એક તાલીમ મોડ્યુલ છે અને તેઓ દેશભરમાં લગભગ 8000 લોકોને તાલીમ આપવાનું લક્ષ્ય ધરાવે છે.
પ્રધાનમંત્રીએ એમ પણ કહ્યું હતું કે આપણે સ્થાનિક અને રાષ્ટ્રીય સ્તરે આ ઓક્સિજન પ્લાન્ટ્સની કામગીરી અને પ્રદર્શન પર નજર રાખવા માટે આઇઓટી જેવી અદ્યતન તકનીકની મદદ લેવી જોઈએ. અધિકારીઓએ પ્રધાનમંત્રીને ઓક્સિજન પ્લાન્ટ્સના પ્રભાવ પર નજર રાખવા માટે આઇઓટીનો ઉપયોગ કરી રહેલા પાયલટ વિશે માહિતગાર કર્યા હતા.
આ બેઠકમાં પ્રધાનમંત્રીના મુખ્ય સચિવ, કેબિનેટ સચિવ, આરોગ્ય સચિવ, એમઓએચયુએ સચિવ અને અન્ય મહત્વપૂર્ણ અધિકારીઓ બેઠકમાં હાજર હતા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પ્રખ્યાત અભિનેતા દિલીપકુમારના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સુપ્રસિદ્ધ અભિનેતા દિલીપકુમારજીના નિધન પર ઉંડા શોકની લાગણી વ્યક્ત કરી છે અને કહ્યું છે કે તેમનું નિધન આપણા સાંસ્કૃતિક જગતની ખોટ છે.
એક ટવીટમાં પ્રધાનમંત્રીએ કહ્યું કે, "દિલીપકુમારજીને ફિલ્મ દંતકથા તરીકે યાદ કરવામાં આવશે. તેઓને અજોડ તેજસ્વીતાનો આશીર્વાદ મળ્યો, જેના કારણે પેઢીઓ સુધીના પ્રેક્ષકો મંત્રમુગ્ધ થયા. તેમના નિધનથી આપણા સાંસ્કૃતિક જગતને ખોટ પડી છે. તેમના પરિજનો, મિત્રો અને અસંખ્ય પ્રશંસકો પ્રત્યે મારી સંવેદના.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ગૂડ ફ્રાઈડે આપણને ઈસુ ખ્રિસ્તના સંઘર્ષો અને બલિદાનો વિશે યાદ અપાવે છેઃ પ્રધાનમંત્રી
પ્રધાનમંત્રી શ્રી નરેન્દ્ર મોદીએ ઈસુ ખ્રિસ્તને કરૂણાના આદર્શ અવતાર કહ્યા છે.
ગૂડ ફ્રાઈડે પર એક સંદેશામાં શ્રી મોદીએ ટ્વીટમાં કહ્યું, ‘ગૂડ ફ્રાઈડે આપણને ઈસુ ખ્રિસ્તના સંઘર્ષો અને બલિદાનો વિશે યાદ અપાવે છે. દયાના એક આદર્શ અવતાર, જેઓ જરૂરિયાતમંદ લોકોની સેવા કરવા અને બીમારોને સ્વસ્થ કરવા માટે સમર્પિત હતા.’
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય કન્યા દિવસ નિમિત્તે દેશની દીકરીઓનું અભિવાદન કર્યું
પ્રધાનમંત્રી શ્રી નરેન્દ્ર મોદીએ રાષ્ટ્રીય કન્યા દિવસ નિમિત્તે રાષ્ટ્રની દીકરીઓનું અભિવાદન કર્યું.
એક ટ્વિટમાં શ્રી મોદીએ કહ્યું હતું કે,રાષ્ટ્રીય કન્યા દિવસ દિવસ પર અમે અમારી #DeshKiBeti અને તેમની વિવિધ ક્ષેત્રોની સિદ્ધિઓનું અભિવાદન કર્યું હતું. કેન્દ્ર સરકારે ઘણી પહેલ કરી છે જેમાં શિક્ષણની પહોંચ, વધુ સારી આરોગ્યસંભાળ અને લિંગ સંવેદનશીલતા સુધારવા સહિત, બાળકીના સશક્તિકરણ પર ધ્યાન કેન્દ્રિત કર્યું છે.”
(બીજા એક ટ્વીટમાં તેમણે તે તમામ લોકોની પણ પ્રશંસા કરી જેઓ બાળકીના સશક્તિકરણ માટે અને અમારી પુત્રીઓ માટે ગૌરવ અને તકનું જીવન સુનિશ્ચિત કરવા તરફ કામ કરી રહ્યા છે.
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 4,943 ડોઝ આપવામાં આવ્યા છે
ભારતનો સક્રિય કેસલોડ હાલમાં 63,380 છે
સક્રિય કેસ 0.14% છે
રિકવરી રેટ હાલમાં 98.67% છે
છેલ્લા 24 કલાકમાં 9,213 રિકવરી સાથે કુલ રિકવરી વધીને 4,43,11,078 થઈ
છેલ્લા 24 કલાકમાં 6,660 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.56 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,89,087 ટેસ્ટ કરવામાં આવ્યા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 75
પ્રધાનમંત્રીનું કાર્યાલય
રશિયન ફેડરેશનના વિદેશ મંત્રી મહામહિમ સર્ગેઈ લવરોવ, પ્રધાનમંત્રી શ્રી નરેન્દ્ર મોદીને મળ્યા
રશિયન ફેડરેશનના વિદેશ મંત્રી મહામહિમ સર્ગેઈ લવરોવે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
વિદેશ મંત્રી લાવરોવે પ્રધાનમંત્રીને યુક્રેનની સ્થિતિ, જેમાં ચાલી રહેલી શાંતિ વાટાઘાટો પણ સામેલ છે તેની જાણકારી આપી. પ્રધાનમંત્રીએ હિંસા વહેલી તકે બંધ કરવા માટેના તેમના આહ્વાનનો પુનરોચ્ચાર કર્યો અને શાંતિના પ્રયાસોમાં કોઈપણ રીતે યોગદાન આપવા માટે ભારતની તૈયારી દર્શાવી.
રશિયાના વિદેશ મંત્રીએ ડિસેમ્બર 2021માં આયોજિત ભારત-રશિયા દ્વિપક્ષીય સમિટ દરમિયાન લેવાયેલા નિર્ણયોની પ્રગતિ વિશે પણ પ્રધાનમંત્રીને અપડેટ કર્યું.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ છેલ્લા મહિનાઓ માટે મન કી બાત મેગેઝિન સાથેની લિંક શેર કરી
ગયા મહિનાના એપિસોડ પર આધારિત મન કી બાત મેગેઝિન માટેની લિંક શેર કરતાં, પ્રધાનમંત્રી કાર્યાલયે ટ્વીટ કર્યું:
ગયા મહિનાના એપિસોડ પર આધારિત #MannKiBaat મેગેઝિન વાંચો. તેમાં આવરી લેવામાં આવેલા વિષયો પરના રસપ્રદ લેખો છે.
http://davp.nic.in/ebook/e_sep/index.html
http://davp.nic.in/ebook/h_sep/index.html”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં સક્રિય કેસનું ભારણ કુલ કેસના 5%થી ઓછું
- સાજા થવાનો દર 93% કરતા વધુ
- છેલ્લા 16 દિવસથી 50,000 કરતા ઓછા દૈનિક નવા કેસ
- છેલ્લા 24 કલાકમાં દેશમાં 41,024 દર્દીઓ સાજા થયા છે,
- પરિણામે સાજા થયેલા કુલ કેસની સંખ્યા 85,62,641 થઇ ગઈ છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતમાં સક્રિય કેસનું ભારણ કુલ કેસના 5%થી ઓછું, સાજા થવાનો દર 93% કરતા વધુ, છેલ્લા 16 દિવસથી 50,000 કરતા ઓછા દૈનિક નવા કેસ
વધુ વિગતો માટે: https://pib.gov.in/PressReleasePage.aspx?PRID=1675042
પ્રધાનમંત્રીએ સાંસદો માટે બનેલા બહુમાળી ફ્લેટનું ઉદ્ઘાટન કર્યું
વધુ વિગતો માટે: https://pib.gov.in/PressReleasePage.aspx?PRID=1675044
વિડીયો કોન્ફરન્સ દ્વારા સંસદ સભ્યો માટે બનેલા બહુમાળી ફલેટના ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1675116
પ્રધાનમંત્રી ગુજરાતના ગાંધીનગરમાં પંડિત દીનદયાળ પેટ્રોલિયમ યુનિવર્સિટીના 8મા પદવીદાન સમારંભમાં સહભાગી થયા
વધુ વિગતો માટે: https://pib.gov.in/PressReleasePage.aspx?PRID=1674668
પંડિત દીનદયાળ પેટ્રોલિયમ યુનિવર્સિટીના આઠમા પદવીદાન સમારંભમાં પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1674809
કેન્દ્રએ કોવિડ સામે પ્રતિક્રિયા અને વ્યવસ્થાપન માટે હિમાચલ પ્રદેશ, પંજાબ અને ઉત્તરપ્રદેશમાં સહકાર માટે ઉચ્ચ સ્તરીય કેન્દ્રીય ટીમો મોકલવાનો નિર્ણય લીધો
વધુ વિગતો માટે: https://pib.gov.in/PressReleasePage.aspx?PRID=1674875
પ્રધાનમંત્રીએ ઉત્તર પ્રદેશના વિંધ્યાચલ વિસ્તારમાં ગ્રામીણ ક્ષેત્રો માટે પેય જળ પાઇપ મારફતે પૂરું પાડવા માટેની પરિયોજનાનો શિલાન્યાસ કર્યો
વધુ વિગતો માટે: https://pib.gov.in/PressReleasePage.aspx?PRID=1674882
ઉત્તર પ્રદેશમાં ગ્રામીણ પેય જળ પુરવઠા પરિયોજનાના શિલાન્યાસ પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1674952
જી-20 શિખર સંમેલનની સાથે યોજાયેલા કાર્યક્રમમાં પ્રધાનમંત્રીના સંબોધનનો મૂળપાઠ: ગ્રહની સલામતી: CCE અભિગમ
વધુ વિગતો માટે: https://pib.gov.in/PressReleasePage.aspx?PRID=1674970
15 રાજ્યોમાં 27 ઇ-લોક અદાલતોનુ જૂનથી ઓક્ટોબર, 2020 સુધી આયોજન કરવામાં આવ્યું જેમાં 2.51 લાખ કેસનો નિકાલ કરવામાં આવ્યો
વધુ વિગતો માટે: https://pib.gov.in/PressReleasePage.aspx?PRID=1675059
ડો.હર્ષ વર્ધને બોસ્ટન સેન્ટર ફોર એક્સેલન્સ ઇન હેલ્થ એન્ડ હ્યુમન ડેવલપમેન્ટમાં સંબોધન કર્યું
વધુ વિગતો માટે: https://pib.gov.in/PressReleasePage.aspx?PRID=1674953
FACT CHECK
(Visitor Counter : 117
સ્વાસ્થ્ય અને પરિવાર કલ્યાણ મંત્રાલય
ભારતે કોવિડ-19 પરીક્ષણોમાં નવી સિદ્ધિઓ હાંસલ કરવાનું ચાલુ રાખ્યું
સતત 2 દિવસથી 11.70 લાખથી વધુ નમૂનાઓનું પરીક્ષણ કરવામાં આવી રહ્યું છે
ખૂબ ઉંચું પરીક્ષણ સ્તર હોવા છતાં, દૈનિક પોઝિટિવિટી દર 7.5% ની નીચે અને સંચિત પોઝિટિવિટી દર 8.5% કરતા ઓછો
દૈનિક 10 લાખથી વધુ પરીક્ષણો કરવાની દૈનિક પરીક્ષણ ક્ષમતાને વધારવાના લક્ષ્યને સફળતાપૂર્વક પ્રાપ્ત કર્યા પછી, ભારતે છેલ્લા બે દિવસથી કોવિડ-19 પરીક્ષણમાં નવી સિદ્ધિઓ હાંસલ કરી છે. સતત આ બે દિવસો સુધી દેશભરમાં 11.70 લાખથી વધુ નમૂનાઓનું પરીક્ષણ કરવામાં આવ્યું છે. છેલ્લા 24 કલાકમાં 11,69,765 નમૂનાઓનું પરીક્ષણ કરવામાં આવ્યું.
બીજા કોઈ પણ દેશે આવા ખૂબ જ ઉચ્ચ દૈનિક પરીક્ષણના આ સ્તરો પ્રાપ્ત કર્યા નથી.
દૈનિક પરીક્ષણમાં આ વધારો થતાં, કુલ સંચિત પરીક્ષણો 4.7 કરોડની નજીક પહોંચી ગયા છે. આજની તારીખે સંચિત પરીક્ષણો 4,66,79,145 પર પહોંચી ગયા છે.
આ ખૂબ ઉંચા દૈનિક પરીક્ષણ સાથે પણ, દૈનિક પોઝિટિવિટી રેટ હજી પણ 7.5% ની નીચે છે, જ્યારે સંચિત પોઝિટિવિટી દર 8.5% કરતા ઓછો છે. આ પરિણામો સફળ કેન્દ્ર-સંચાલિત વ્યૂહરચના ટેસ્ટ, ટ્રેક અને ટ્રીટને પ્રતિબિંબિત કરે છે, જે મોટાભાગના રાજ્યો / કેન્દ્રશાસિત પ્રદેશો દ્વારા અસરકારક રીતે લાગુ કરવામાં આવી છે.
વ્યાપક સ્તરે પર સતત ઉચ્ચ પરીક્ષણ પ્રારંભિક નિદાન, ત્વરિત આઇસોલેશન અને સમયસર હોસ્પિટલમાં દાખલ કરવામાં સક્ષમ બનાવે છે. નિરીક્ષણ હેઠળ હોમ આઇસોલેશન અને હોસ્પિટલોમાં માનક સારવાર પ્રોટોકોલના આધારે અસરકારક સારવાર આપવામાં આવી રહી છે અને મૃત્યુદરમાં પણ ઘટાડો થાય છે. 1% ની નીચે મૃત્યુદર ઘટાડવાના લક્ષ્ય સાથે, સ્થિર અને સતત ઘટાડાના ક્રમ પછી ભારતનો મૃત્યુદર  1.74% ની સપાટીએ પહોંચી ગયો છે.
પરીક્ષણના સ્તરોમાં ભારતની નોંધપાત્ર વૃદ્ધિ એ સમગ્ર દેશમાં દૈનિક વિસ્તરતા ડાયગ્નોસ્ટિક લેબ નેટવર્કનું પરિણામ છે. આજની તારીખે, સરકારી ક્ષેત્રમાં 1025 લેબ્સ અને 606 ખાનગી લેબ્સ સાથે દેશવ્યાપી નેટવર્ક 1631 કુલ લેબ સુવિધાઓથી મજબૂત બન્યું છે. આમાં સામેલ છે:
- રીઅલ-ટાઇમ RT PCR આધારિત પરીક્ષણની લેબ: 827 
- TrueNat આધારિત પરીક્ષણની લેબ: 683 
- CBNAAT આધારિત પરીક્ષણની લેબ: 121 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(Visitor Counter : 197
પ્રધાનમંત્રીનું કાર્યાલય
પ્રધાનમંત્રીની શ્રીલંકાની આગામી મુલાકાત
પ્રધાનમંત્રી શ્રી નરેન્દ્ર મોદી 11 અને 12 મે, 2017ના રોજ શ્રીલંકાની મુલાકાત લેશે.
પ્રધાનમંત્રીએ તેમના ફેસબુક એકાઉન્ટની પોસ્ટમાં જણાવ્યું હતું કેઃ
("હું આજે 11 મેથી બે દિવસ માટે શ્રીલંકાની મુલાકાત લઈશ. બે વર્ષમાં આ મારી બીજી દ્વિપક્ષીય મુલાકાત હશે, જે આપણા મજબૂત સંબંધોનું પ્રતીક છે. મારી મુલાકાત દરમિયાન હું 12 મેના રોજ કોલંબોમાં ઇન્ટરનેશનલ વેસક ડેની ઉજવણીમાં સામેલ થઈશ, જેમાં હું અગ્રણી બૌદ્ધ આધ્યાત્મિક આગેવાનો, નિષ્ણાતો અને થીઓલોજિયન્સ સાથે આદાનપ્રદાન કરીશ. રાષ્ટ્રપતિ મૈત્રીપાલ સિરિસેના અને પ્રધાનમંત્રી રાનિલ વિક્રમસિંઘ સાથે આ ઉજવણીમાં જોડાવવું મારા માટે સન્માનજનક છે. મારી મુલાકાત ભારત અને શ્રીલંકા વચ્ચેના સંબંધોના એક મહત્વપૂર્ણ આધારસ્તંભ બૌદ્ધ સંપ્રદાયના સંયુક્ત વારસાને આગળ વધારશે. વર્ષ 2015માં મારી મુલાકાત દરમિયાન મને યુનેસ્કોની વર્લ્ડ હેરિટેજ સાઇટ અનુરાધાપુરની મુલાકાત લેવાની તક મળી હતી, જે સદીઓથી બૌદ્ધ સંપ્રદાયનું મહત્વપૂર્ણ કેન્દ્ર છે. આ વખતે મને કેન્ડીમાં પવિત્ર શ્રી દાલદા માલિગાવામાં શિશ નમાવવાની તક મળશે, જ્યાં ભગવાન બુદ્ધના દાંતના અવશેષો સચવાયેલા છે અને જે સેકર્ડ ટૂથ રેલિક તરીકે પણ પ્રસિદ્ધ છે. મારી મુલાકાત કોલંબોમાં ગંગારમૈયામાં સીમા મલાકાથી શરૂ થશે, જ્યાં હું પરંપરાગત દીપ પ્રાક્ટય સમારંભમાં સામેલ થઈશ. હું રાષ્ટ્રપતિ સિરિસેના, પ્રધાનમંત્રી વિક્રમસિંઘે અને અન્ય પ્રસિદ્ધ મહાનુભાવોને મળીશ. હું શ્રીલંકાના ઉપરના વિસ્તારોની પણ મુલાકાત લઈશ, જ્યાં હું ડિકોયા હોસ્પિટલનું ઉદ્ઘાટન કરીશું, જે ભારતની સહાયથી બની છે. ત્યાં હું ભારતીય મૂળના તમિલ સમુદાયના લોકો સાથે આદાનપ્રદાન કરીશ. હું સોશિયલ મીડિયા પર શ્રીલંકાની મુલાકાત વિશે નવી માહિતી આપતો રહીશ. તમે શ્રીલંકામાં મારા પ્રોગ્રામ ‘નરેન્દ્ર મોદી મોબાઇલ એપ’ પર લાઇવ જોઈ શકો છો."